**Sabiedrības integrācijas fonda padomes (turpmāk – Padome)**

**sēdes**

**Protokols Nr. 4**

**Rīgā, 2024. gada 5.aprīlī**

|  |  |  |  |  |
| --- | --- | --- | --- | --- |
| **Sēdi vada:** | | | | |
| Sabiedrības integrācijas fonda padomes priekšsēdētāja, Ministru prezidenta pilnvarotais pārstāvis, Finanšu ministrijas parlamentārā sekretāre | | | Karina Ploka | |
| **Piedalās Padomes locekļi:**  Vides aizsardzības un reģionālās attīstības ministrs | | | Edvīns Balševics | |
| Biedrības “Latvijas Raidorganizāciju asociācija” izpilddirektors | | | Ingemārs Vekteris | |
| Tieslietu ministrijas pilnvarotā persona, Tieslietu ministrijas parlamentārā sekretāre | | | Lauma Paegļkalna | |
| Labklājības ministra pilnvarotā persona, Labklājības ministrijas parlamentārais sekretārs | | | Reinis Uzulnieks | |
| Izglītības un zinātnes ministres pilnvarotā persona,  Izglītības un zinātnes ministrijas parlamentārā sekretāre | | | Silvija Reinberga | |
| Biedrības “Ar pasaules pieredzi Latvijā” valdes priekšsēdētājs (līdz 5.darba kartības punktam) | | | Miks Muižarājs | |
| Kultūras ministres pilnvarotā persona, Kultūras ministrijas Valsts sekretāres vietniece starptautisko lietu, integrācijas un mediju jautājumos (aizvieto uz pilnvaras pamata Nr.2.5-16-6) | | | Zane Vāgnere | |
| Biedrības “Latvijas jaunatnes padome” pārstāvis | | | Matīss Lācis | |
| **Citi dalībnieki:** | | | |  | |
| Sabiedrības integrācijas fonda sekretariāta direktore | | | | Zaiga Pūce | |
|  | |
| Sabiedrības integrācijas fonda sekretariāta direktores vietniece – Pilsoniskās sabiedrības atbalsta departamenta direktore  Sabiedrības integrācijas fonda Sociālās saliedētības departamenta direktore  Sabiedrības integrācijas fonda Administratīvā un finanšu departamenta direktora vietniece juridiskajos jautājumos | | | | Dace Spaliņa  Alda Sebre  Jūlija Millere | |
| Sabiedrības integrācijas fonda Projektu konkursu un uzraudzības nodaļas vadītāja  Sabiedrības integrācijas fonda Projektu konkursu un uzraudzības nodaļas vadītājas vietniece  Sabiedrības integrācijas fonda Sociālās iekļaušanas nodaļas vadītāja | | | | Ieva Plūme  Liene Varslavāne  Gunta Landsmane | |

|  |  |
| --- | --- |
| Sabiedrības integrācijas fonda Projektu konkursu un uzraudzības nodaļas programmas vadītāja  Sabiedrības integrācijas fonda Projektu konkursu un uzraudzības nodaļas programmas vadītāja | Inga Liepa  Kristīne Ozola |
| Sabiedrības integrācijas fonda Administratīvā un finanšu departamenta juriste  Sabiedrības integrācijas fonda Administratīvā un finanšu departamenta personāla vadītāja  Sabiedrības integrācijas fonda Administratīvā un finanšu departamenta eksperts finanšu un grāmatvedības jautājumos  Valsts kancelejas direktora vietniece valsts pārvaldes jautājumos  Valsts kancelejas Valsts pārvaldes attīstības nodaļas konsultante sabiedrības līdzdalības jautājumos | Zane Stavicka  Anna Kalēja  Aivars Miezītis  Ieva Lībķena  Zane Legzdiņa-Joja |

|  |  |
| --- | --- |
| **Protokolē:** |  |
| Sabiedrības integrācijas fonda Administratīvā un finanšu departamenta biroja vadītāja | Gerda Vagule |

Sēdes sākuma laiks: plkst. 11:00.

1. Par sēdes darba kārtības apstiprināšanu.

**Nolēma (**ar **9 balsīm** **“Par”** K. Ploka, E. Balševics, I. Vekteris, S. Reinberga, M. Muižarājs, Z. Vāgnere, M. Lācis, L. Paegļkalna, R. Uzulnieks) **apstiprināt** Sabiedrības integrācijas fonda (turpmāk arī – Fonds) Padomes 2024.gada 5.aprīļa sēdes darba kārtību.

Diskusija par 2.darba kārtības punktu.

K. Ploka ierosina 7.darba kārtības punktu izskatīt kā 2.darba kārtības punktu. Padomes locekļi vienojas par 7.darba kārtības jautājuma izskatīšanu kā otro.

1. Par Sabiedrības integrācijas fonda sekretariāta direktora amata konkursu.

Ziņo: Anna Kalēja

I. Lībķena norāda, ka Valsts kanceleja nevar uzņemties sekretariāta funkciju pildīšanu, ņemot vērā noslodzi ar jau esošajiem konkursiem. Valsts kancelejas pārstāvji ir gatavi dalīties pieredzē un piedalīties sekretariāta direktora amata atlases komisijā. I. Lībķena norāda uz to, ka sekretariāts pietiekami veiksmīgi pilda savus pienākumus, līdz ar to nesaredz iemeslu, kādēļ sekretariāts kopā ar padomi nevarētu veikt atlases procesu. Papildus tiek norādīts, ka šī nav funkcija, kas Valsts kancelejai ir jāveic saskaņā ar normatīvo regulējumu.

K. Ploka norāda, ka Valsts kancelejas viens no uzdevumiem ir personāla politikas veidošana valsts pārvaldē.

Z. Vāgnere norāda, ka iepriekšējā reizē Sabiedrības integrācijas fonda direktora amata konkursa atlasē Valsts kancelejas iesaiste un direktora amata konkursa organizēšana bija augstā līmenī un noritēja veiksmīgi. Sabiedrības integrācijas fonds nodrošināja neatkarīgu personāla atlases uzņēmumu piesaisti, kas profesionāli asistēja atlases komisijai, līdz ar to, izmaiņas konkursa atlases sistēmā var radīt apdraudējumu, ņemot vērā Sabiedrības integrācijas fonda statusu.

Arī I. Vekteris piekrīt, ka neredz nepieciešamību veikt izmaiņas esošajā atlases kārtībā.

K. Ploka piemin, ka arī Ministru prezidente neredz iemeslus, kādēļ Valsts kanceleja nevar veikt Sabiedrības integrācijas fonda sekretariāta direktora amata atlases konkursa atlases rīkošanu.

K. Ploka noslēdz diskusiju ar priekšlikumu rakstīt Fonda padomes vēstuli ar lūgumu Valsts kancelejai organizēt Sabiedrības integrācijas fonda sekretariāta direktora amata atlases konkursu, norādot, ka Fonds, ņemot vēra izskanējušos argumentus par objektivitāti, leģitimitāti, kā arī pakļautību, uzskata, ka Valsts kancelejai vajadzētu veikt direktora amata konkursa atlases rīkošanu.

Padome vienojās:

1. Aicināt Valsts kanceleju nodrošināt konkursa norisi, tostarp vadīt atlases komisijas darbu un nodrošināt atlases komisijas sekretariāta funkciju;
2. Darbam atlases komisijā aicināt deleģēt pārstāvi no Valsts kancelejas, Kultūras ministrijas, divus Nevalstisko organizāciju un Ministru kabineta sadarbības memoranda īstenošanas padomes deleģētos pārstāvjus kā arī ministru prezidenta deleģēto pārstāvi;
3. Konkursa nolikumu apstiprināt nākamajā padomes sēdē, iepriekš to saskaņojot ar Valsts kanceleju.
4. Par nevaldības organizāciju atlases darbam Sabiedrības integrācijas fonda padomē konkursa komisijas lēmumā noteikto nevaldības organizāciju un to kandidātu un aizvietotāju apstiprināšanu.

Ziņo: Zane Vāgnere

*Tehniskas problēmas ar sēdes videokonferences sistēmu.*

R. Uzulnieks norāda, ka biedrības *"Dienvidlatgales NVO atbalsta centrs"* izvirzītais pārstāvis Oskars Zuģickis un "*Latvijas Sociālās uzņēmējdarbības asociācija"* izvirzītā pārstāve Liene Reine-Miteva pārstāv vienu *politisko spēku*, kas raisa jautājumu, vai pārstāvji, kuri ir saistīti ar politiku var pārstāvēt NVO Fonda padomē.

Z.Vāgnere atbildot uz R. Uzulnieka komentāru, norāda, ka arī personas ar ierēdņa amata statusu var būt kādas politiskas partijas biedri, tomēr nedrīkst būt vadošos amatos (politiskās partijas valdes sastāvā). Būt partijas biedram, papildinot, ja nav paredzēti noteikumi, kas pārstāvim aizliedz būt politiskās partijas biedram, tad tas tiek uzskatīts par diskrimināciju pēc politiskās pārliecības.

K. Ploka norāda, ka ņemot vērā to, ka Fonda padomes sēdēs tiek lemts par liela finansējuma sadalīšanu dažādām jomām, ir būtiski domāt par prioritārajām jomām un to pārstāvju izvēli Fonda padomes sastāvā.

L. Paegļkalna komentē komisijas vērtēšanas principus, uzsverot, ka atlases komisijai, kas vērtē NVO kandidātu un to aizvietotāju atbilstību prasībām, ir jāintervē gan kandidātu, gan to aizvietotāju, līdz ar to nevalstisko organizāciju pārstāvji, kuriem nav aizvietotāji neatbilst vērtēšanas kritērijiem, skatoties no godīgas konkurences principiem.

M.Muižarājs pauž, ka vērtēšanas ziņojumā ir administratīvi aprakstīts atlases process, nesniedzot pilnvērtīgu priekšstatu ne par kandidātu novērtējumu pēc atlases kritērijiem, ne to, kādi ir kandidāta vispārējie mērķi un vīzija attiecībā uz SIF Padomes darbību. Sniegtā informācija par organizācijas vispārējo darbības jomu un nozari ir nepietiekams kritērijs, lai novērtētu organizācijas ieceres attiecībā uz darbu SIF Padomē.

L. Paegļkalna norāda, ja NVO pretendentam, kuram nav aizvietotāja, vērtēšanas rezultātā ir piešķirts līdzvērtīgs punktu skaits, uz pieņēmuma pamata, salīdzinot ar pretendentu, kuram ir aizvietotājs, rezultāts ir apšaubāms, ņemot vērā nevienlīdzīgus apstākļus starp pretendentiem.

Z.Vāgnere piekrīt, ka vienmēr var uzlabot kopējo atlases sistēmu. Aizvietotājs iztrūkst tikai vienai atlasītajai NVO. Turklāt Atlases komisija vadījās pēc precedenta, ar kuru tika atlasīti jau šobrīd Sabiedrības integrācijas Fonda Padomē klātesošie NVO. Līdz ar to, jau pastāv viens precedents, kādā tika izvēlēti esošās SIF Padomes NVO locekļi. Atlases komisijā bija diskusija tieši par tiem pašiem apsvērumiem, jo, protams, daži bija pielikuši vairāk centību un bija atraduši aizvietotāju. Tomēr Atlases komisija saprata, ka tiks pieņemts administratīvs lēmums un attiecīgi Atlases komisija bija tiesiski ierobežota ar iepriekšējo precedentu, kas jau bija noticis, un attiecīgi veidojas tiesiskā paļāvība. Tādēļ praktiskais risinājums šodien varētu būt apstiprināt atsevišķi katru atlasīto NVO, balstoties uz sanāksmē izskanējušiem argumentiem.

K. Ploka norāda uz to, ka Sabiedrības integrācijas fondam ir *pamata* darbības jomas, kurās tiek pieņemti lēmumi, līdz ar to ir prioritārās jomas, kuru pārstāvjiem būtu jābūt Fonda padomes sastāvā. Tāpat, K. Ploka norāda uz jomām un to pārstāvjiem, kuriem būtu jābūt Sabiedrības integrācijas fonda Padomes sastāvā: izglītības, sociālo pakalpojumu un veselības, mediju un žurnālistikas, mazākumtautības joma.

L. Paegļkalna papildina, ka diskrimināciju pret izvirzītajiem NVO pārstāvjiem nesaredz, norādot, ka nevalstiskajām organizācijām ir iespēja izvēlēties konkrētu pārstāvi, kurš tiek deleģēts lēmumu pieņemšanai, skaidri nosakot, ka NVO pārstāv nevalstisko sektoru un nav saistīts ar kādu politisko partiju. Turpinot L. Paegļkalna norāda, ka diskriminācija pret izvirzītajiem NVO pārstāvjiem būtu tad, ja regulējums pieļautu tādu NVO dalību, kuras visas var pārstāvēt arī ar politisko darbību saistīts pārstāvis, taču konkrētā NVO tiktu izslēgta no dalības konkursā kādas konkrētas politiskās piederības dēļ.

M. Muižarājs papildina, ka nosakot darbības jomas, būtu nepieciešams konsultēties ar NVO sektoru, lai precizētu, kuras būtu tās jomas, kuras būtu nepieciešams ietvert.

Z.Vāgnere attiecībā uz MK grozījumu veikšanu norāda, ka būs nepieciešama diskusija ar NVO, kas vidēji aizņem vismaz 5-6 mēnešus, jo tai jābūt pilna spektra konsultācijai gan ar NVO, gan ar citām ministrijām, lai virzītu tos uz MK. Tāpat attiecībā par priekšlikumiem grozīt MK noteikumus KM, kā nozares ministrijai, vajadzētu saņemt no SIF Padomes vēstuli ar konkrētiem priekšlikumiem grozījumiem, par kuriem jūs būsiet vienojušies Padomē, tostarp iekļaujot tos grozījumus, kurus Atlases komisija norādīja savā ziņojumā.

Diskusijas izskaņā K. Ploka vērš uzmanību uz to, ka rīkojot jaunu NVO locekļu atlases konkursu, ir stingrāk jāvērtē organizāciju pārstāvji un to aizvietotāji, kā arī skatoties NVO darbības jomas, īpašu uzmanību vērst uz tagadējam Fonda pamatdarbības jomām. Papildus K. Ploka informē, ka esošie Fonda Padomes locekļi darbu turpina, līdz brīdim, kad tiek iecelti jaunie NVO pārstāvji.

* 1. Nolēma (ar 9 balsīm “Atturas” K. Ploka, E. Balševics, I. Vekteris, S. Reinberga, M. Muižarājs, , M. Lācis, L. Paegļkalna, R. Uzulnieks, Z.Vāgnere (interešu konflikts)) apstiprināt darbam Fonda padomē ar 2024.gada 29.maiju (lēmums nav pieņemts):

|  |  |  |
| --- | --- | --- |
| **Organizācija** | **Pārstāvis** | **Aizvietotājs** |
| Biedrība “Gribu palīdzēt bēgļiem” | Linda Jākobsone-Gavala | Solveiga Čakstiņa |
| Biedrība “Dienvidlatgales NVO atbalsta centrs” | Oskars Zuģickis | Iluta Kriškijāne |
| Biedrība “Latvijas Sociālās uzņēmējdarbības asociācija” | Liene Reine-Miteva | Regita Zeiļa |
| Biedrība “Rīgas Ebreju kopiena” | Iļja Ļenskis | - |

* 1. Par priekšlikumu “Iekļaut rezerves sarakstā iekļaut šādas organizācijas” netiek balsots, ņemot vērā, ka Padomes locekļi ir atturējušies no lēmuma pieņemšanas.
  2. Par priekšlikuma “Noraidīt šādus pieteikumus” netiek balsots, ņemot vērā, ka Padomes locekļi ir atturējušies no lēmuma pieņemšanas.

Padome **pieņem lēmumu** (**ar 8 balsīm “Par”** K. Ploka, E. Balševics, I. Vekteris, S. Reinberga, M. Muižarājs, M. Lācis, L. Paegļkalna, R. Uzulnieks**; 1 balss “Atturas”** Z. Vāgnere) NVO kandidātu un to aizvietotāju atlases konkursu esošo konkursu **izbeigt bez rezultāta.** Kā arī **uzdod** Fonda sekretariātam:

* + - 1. Organizēt jaunu NVO kandidātu un to aizvietotāju atlases konkursu;
      2. Izstrādāt konkursa nolikumu, tajā ietverot skaidrākus kritērijus, kā tiek novērtēti kandidāti un to aizvietotāji;
      3. Fonda Padomei sagatavot rakstiskus priekšlikumus, norādot nepieciešamos grozījumus Ministru kabineta noteikumos.

1. Par konkursu nolikumu un vērtēšanas komisijas nolikumu apstiprināšanu:
   1. Par Latvijas valsts budžeta finansētās programmas “Kultūrorientācijas kursi un iekļaušanās pasākumi Ukrainas civiliedzīvotājiem” konkursa nolikuma un vērtēšanas komisijas nolikuma apstiprināšanu.

Ziņo: Dace Spaliņa

**Nolēma (ar 9 balsīm “Par”** K. Ploka, E. Balševics, I. Vekteris, S. Reinberga, M. Muižarājs, Z. Vāgnere, M. Lācis, L. Paegļkalna, R. Uzulnieks) **apstiprināt** Latvijas valsts budžeta finansētās programmas “Kultūrorientācijas kursi un iekļaušanās pasākumi Ukrainas civiliedzīvotājiem” konkursa nolikumu un vērtēšanas komisijas nolikumu.

* 1. Par Latvijas valsts budžeta finansētās programmas “Līdzfinansējuma programma” konkursa nolikuma un vērtēšanas komisijas nolikuma apstiprināšanu.

Ziņo: Dace Spaliņa

**Nolēma (ar 9 balsīm** **“Par”** K. Ploka, E. Balševics, I. Vekteris, S. Reinberga, M. Muižarājs, Z. Vāgnere, M. Lācis, L. Paegļkalna, R. Uzulnieks) **apstiprināt** Latvijas valsts budžeta finansētās programmas “Līdzfinansējuma programma” konkursa nolikumu un vērtēšanas komisijas nolikumu.

* 1. Par Latvijas valsts budžeta finansētās programmas “Latviešu valodas apguve reemigrantiem un viņu ģimenes locekļiem” konkursa nolikuma un vērtēšanas komisijas nolikuma apstiprināšanu.

Ziņo: Dace Spaliņa

Nolēma (ar 9 balsīm “Par” K. Ploka, E. Balševics, I. Vekteris, S. Reinberga, M. Muižarājs, Z. Vāgnere, M. Lācis, L. Paegļkalna, R. Uzulnieks) apstiprināt Latvijas valsts budžeta finansētās programmas “Latviešu valodas apguve reemigrantiem un viņu ģimenes locekļiem” konkursa nolikumu un vērtēšanas komisijas nolikumu.

1. Par izvērtējumiem:
   1. Latvijas valsts budžeta finansētās programmas “NVO fonds” un Latvijas valsts budžeta finansētās programmas “Līdzfinansējuma programma” izvērtējumi.

Fonda padome **pieņem lēmumu** 5.darba kārtības punktu par *Latvijas valsts budžeta finansētās programmas “NVO fonds” un Latvijas valsts budžeta finansētās programmas “Līdzfinansējuma programma” izvērtējumiem* izskatīt nākamajā Fonda padomes sēdē, kas norisināsies š.g. 3.maijā.

1. Par aktualitātēm Eiropas Sociālā fonda Plus programmā materiālās nenodrošinātības mazināšanai.

Ziņo: Alda Sebre

K. Ploka norāda, ka rakstot vēstuli ESF+ programmas Vadošajai iestādei (Labklājības Ministrijai) ir jāliek uzsvars uz *vidusposma* izvērtējumu (uzsvaru liekot uz *pārtikas pakām*).

Fonda padome pieņem zināšanai sekretariāta sniegto informāciju un deleģē sekretariātu rakstīt vēstuli ESF+ programmas Vadošajai iestādei (Labklājības Ministrijai) ar aicinājumu rast papildus finansējumu.

1. Par Sabiedrības integrācijas fonda 2023.gada pārskatu.

Priekšlikums lēmumam:

Fonda padome pieņem lēmumu 7.darba kārtības punktu par *Sabiedrības integrācijas fonda 2023.gada pārskatu un Valsts kontroles ziņojumu* izskatīt nākamajā Fonda padomes sēde, kas norisināsies š.g. 3.maijā.

1. Dažādi.
   1. Par Latvijas valsts budžeta finansētās programmas “Atbalsts digitālam rīkam demokrātijas un sabiedrības iesaistes nodrošināšanai” konkursa rezultātu apstiprināšanu.

Ziņo: Dace Spaliņa

*Tehniskas problēmas ar sēdes videokonferences sistēmu.*

Nolēma (ar 8 balsīm “Par” K. Ploka, E. Balševics, I. Vekteris, S. Reinberga, Z. Vāgnere, M. Lācis, L. Paegļkalna, R. Uzulnieks):

noraidīt nodibinājuma “Sabiedrības Līdzdalības Fonds” projekta pieteikumu “Platformas ManaBalss.lv drošības līmeņa paaugstināšana” kā neatbilstošu pēc atbilstības vērtēšanas kritērija Nr. 3.1.7.2. “konkursā uz finansējumu nevar pretendēt pretendents, kurš ir centies ietekmēt projektu pieteikumu vērtēšanas procesā iesaistītās personas

|  |  |  |  |
| --- | --- | --- | --- |
| **Nr.p.k.** | **Projekta Nr.** | **Projekta iesniedzējs** | **Projekta nosaukums** |
| 1. | 2024.LV/ADR/1 | Nodibinājums “Sabiedrības Līdzdalības Fonds” | Platformas ManaBalss.lv drošības līmeņa paaugstināšana. |

Ņemot vērā, ka šajā konkursā bija pieteicies tikai viens projekta iesniedzējs, kurš ir mēģinājis ietekmēt vērtēšanas procesā iesaistītās personas, tad padome lemj jaunu projektu konkursu šajā programmā nesludināt.

* 1. Par priekšlikumu prioritārajiem pasākumiem sagatavošanas uzsākšanu

Fonda sekretariāts izsūtīs Padomes locekļiem e-pastu ar aicinājumu iesniegt priekšlikumus prioritārajiem pasākumiem 2025.gadam.

Sēde beidzas: plkst. 13.00

Sabiedrības integrācijas fonda Padomes priekšsēdētāja K. Ploka

Protokolēja G. Vagule